Katolicizam vs protestantizam - zašto je protestantizam zabluda 


Hvaljen Isus i Marija. U ovom videu detaljno će biti objašnjeno zašto je protestantizam teološka 
zabluda, te zašto ga bi svatko trebao odbaciti. lako ovo govorim sa svog katoličkog 
svjetonazora, želim jasno odmah na početku reći da je pravoslavna Crkva baš kao i katolička, 
izvorno apostolska, što se ne može reći za protestantsku; te se u ovom videu nećemo previše 
baviti pravoslavnom Crkvom. Apostolska Crkva podrazumijeva nauk prve izvorne Crkvu, 
odnosno nauk prvih otaca sukladno Bibliji, a to su imale jedino katolička i pravoslavna Crkva. 


U ovaj video obrađivati će više tema. Te teme su sljedeće: 
- 1. Uvod 

- 2. Protestantizam 

- 3. Sola scriptura (samo pismo) 

- 4. Sola fide (samo vjera) 

- 5. Sola gratia (samo milost) 

- 6. Solus Christus (samo Krist) 

- 7. Soli Deo gloria (samo Bogu slava) 
- 8. Marija, Majka Božja 

- 9. Kršćanske dogme 

- 10. Dogme o Mariji 

- 11. Dogma o čistilištu 

- 12. Otpadanje od vjere 

- 13. Otpuštanje grijeha 

- 14. Nauk o euharistiji 

- 15. Čuda 

- 16. Sakramenti 

- # Završna riječ 


#Uvod 


U početku je postojala samo jedna apostolska Crkva, nazovimo ju katolička, jer katolička znači 
u prijevodu "sveopća". Do vremena raskola, tj. šizme 1054. na zapadnu (tj. katoličku) i istočnu 
(tj. pravoslavnu) Crkvu, katolička i pravoslavna Crkva dijele sav nauk i sve svece, jer su svi bili 
dijelom jedne, apostolske, sveopće Crkve. Sam raskol bio je više političkog pitanja. Neposredni 
povod raskolu dala je rasprava o uporabi beskvasnog kruha u bogoslužju i postu na subotu 
početkom korizme - detalje koje su Grci sporadično predbacivali "Latinima" još od doba Focija I. 
Uzroci raskola između "zapadne" i "istočne" Crkve leže i u antičkim korijenima. Zapadno Rimsko 
Carstvo oslanjalo se na latinski jezik i kulturu te ih uvijek stavljalo u prvi plan; na istoku se iz 
Bizanta slično činilo s grčkim jezikom i kulturom (makar je latinski i nadalje ostajao jezik glavnih 
državnih zakona), nastojeći grčku kulturu nametnuti ne-grčkim narodima Istoka. Ovakvo je 
stanje predstavljalo stalni izvor previranja. Jedini pravi teološki razlog mogao je biti oko 
"Filioque", tj. pitanju da li Duh Sveti izlazi od Oca, ili Oca i Sina. No to je toliko apstraktno pitanje 
tako da samo nije pokretač šizme, već su to spomenuta politička pitanja, a jedno od njih je i 


uloga pape, budući da je nju imao rimski biskup. Budući da pravoslavna Crkva nije više htjela 
biti pod njegovom ingerencijom, odijelila se od katoličke. No to je kasnije u povijesti dovelo do 
razdvajanja pravoslavne Crkve po nacionalnoj, odnosno državnoj osnovi, tako da danas imamo 
Rusku pravoslavnu Crkvu, Srpsku pravoslavnu Crkvu, Grčku pravoslavnu Crkvu, i tako dalje. 
Ovaj video nije kritika pravoslavne Crkve, ponavljam: pravoslavna Crkva izvorno je apostolska 
jer potječe iz jedne sveopće, katoličke Crkve, i ima isti nauk do tad. 


Postoje doista, i neke dogme koje je katolička Crkva proglasila kasnije u povijesti a pravoslavna 
nije. No čak su i te dogme više bile utjecane istočnim teolozima (poput nekih dogmi o Mariji) 
nego zapadnim, pa su proglašene. Vjerojatno bi dogme bile proglašene i da je istočna crkva 
ostala unutar katoličke Crkve. 


#Protestantizam 


Protestantizam dijeli mnogo temeljnih istina kršćanstva, te prihvaća glavne kršćanske dogme tj. 
pet glavnih istina koje je utvrdila Biblija i prva sveopća Crkva. Ipak, razlika u vjerovanjima i 
shvaćanjima ima, te će sve biti detaljno objašnjeno u ovom videu. 


U Katoličkoj su Crkvi prihvaćene glavne kršćanske dogme (tj. pet glavnih istina) definirane na 
prvih osam ekumenskih koncila: 

1) monoteizam (postojanje jednoga transcendentnoga Boga, različitoga od svijeta, čija je objava 
sadržana u Svetom pismu) i Trojstvo (u Bogu su tri osobe: Otac, Sin i Duh Sveti); 

2) stvaranje i providnost (Bog je sve stvorio, sve uzdržava i svime upravlja); 

3) utjelovljenje i otkupljenje (Sin je Božji postao čovjekom radi našega spasenja); 

4) besmrtnost ljudske duše i uskrsnuće tijela; 

5) posljednje stvari (raj ili pakao) uvjetovane su milošću Božjom i čovjekovim etičkim 
ponašanjem. 


Ove dogme prihvaća i protestantizam i pravoslavlje. Najsličniji nauk katolicizmu je pravoslavlje, 
te bi sigurno bio prvi izbor katoliku, nakon katolicizma. Protestantizam je svakako kao kršćanska 
vjera bliži istini od svih poganskih zabluda koje nose primjerice budizam i hinduziam, ili islam 
koji uči direktnu teologiju Antikrista (1 Ivanova 2,22-23 govori "Antikrist je onaj tko niječe Oca i 
Sina"), jer islam niječe gotovo sve bitno što Krist je u kršćanstvu. No svakom čovjeku želimo da 
bude u potpunoj istini, te stoga uviđamo velike zablude u protestantizmu. 


Za razliku od pravoslavne, protestantska Crkva nije apostolska zbog velikih novotarija koje su 
uveli u vjeru, i u ovom dijelu će detaljno biti objašnjeno zašto je to tako. Nauk protestantizma 
odbacuju i katolici i naša braća pravoslavci. Nauk protestantizma potječe iz 16. stoljeća iz 
pokreta znanog kao reformacija i tri su glavna protagonista u njegovoj teologiji. To su: Huldrych 
Zwingli, Martin Luther i možda prije svega Jean Calvin. lako je Martin Luther poznat kao otac 
protestantizma zbog svojih 95 teza kojima se usprotivio katoličkom nauku, zapravo su učenja 
Jeana Calvina više utjecala ono što je danas poznato kao reformirano kršćanstvo. Od Calvina 
potječe i kalvinizam, radikalni oblik protestantizma vrlo zastupljen u reformiranom 


(protestantskom) kršćanstvu. Zwingli, Luther i Calvin su proglašeni hereticima Crkve, budući da 
su učili stvari koje nikada nisu bili dijelom nauka Crkve, i suprostavljali su se Bibliji. 


Ono što je dodirno svim oblicima protestantizma je oslanjanje na pet "sola". To su: sola scriptura 
(samo pismo) sola fide (samo vjera), sola gratia (samo milost), solus Christus (samo Krist), soli 
Deo gloria (samo Bogu slava). 


Sve ove "sole" teološke su zablude, a sada će detaljno biti raščlanjeno zašto: 
#Sola scriptura 


Sola scriptura, ili "samo pismo" se odnosi na nauk da je samo Sveto Pismo dovoljno za njegovo 
razumijevanje, da nije potreban tumač, niti nikakvi crkveni oci da tumače Pismo. Ovo, naizgled 
ispravno tumačenje, krije u sebi više zabluda. Prva zabluda je činjenica nigdje u Bibliji ne stoji 
navedeno koje su knjige Biblije, da bi vjernik mogao znati da čita ispravnu Bibliju. Protestantni 
su odbacili 7 knjiga iz Starog zavjeta, te tako ukupno nemaju 73 knjige u Bibliji kao katolici, već 
66. Njihovo geslo da Pismo tumači "samo sebe" je ništavno, budući da je Biblija kompleksno 
djelo na mnogim mjestima, i da su mnogi ljudi neškolovani, polupismeni, ili čak i nepismeni. 
Ujedno, sami ne mogu znati koje knjige je Crkva definirala kao kanon Biblije. I tu je glavni 
problem "sola scripture", što je Biblija knjiga koja ima utvrđen kanon. Kanon ili sadržaj Biblije 
nisu utvrdili apostoli budući da su se novozavjetne knjige pisale još za vrijeme njihova života, 
nakon što je Isus umro i uskrsnuo. 

Druga činjenica je, da je Biblija zapravo knjiga koju je sastavila Crkva. Jeste li ikada razmišljali o 
tome kako je nastala Biblija? Malo poznata, no jasno dokumentirana činjenica jest da je knjige 
Biblije sastavila Katolička crkva. Dugi niz godina nakon što je Krist uzašao na Nebo, postojala je 
rasprava o tome koji su svetopisamski spisi bili nadahnuti od Boga. Kanon Svetog pisma (knjige 
Biblije) je prvi put službeno proglašen na crkvenom koncilu u Rimu 382. godine. Na koncilima u 
Hiponu (393.g.) i Kartagi (397.g.) 46 knjiga Starog i 27 Novog zavjeta koje se pojavljuju u 
današnjoj Bibliji potvrđene su nadahnutima od Boga. 


Ovo govorim i kao osoba koja je nekada kao katolik smatrala da jedini izvor objave može i mora 
biti samo Sveto Pismo, slično kao i protestantni. No pred mene su bili stavljeni sljedeći 
argumenti kojima sam jednostavno morao priznati sam sebi da sam u krivu: dok još Sveto 
Pismo nije bilo u pisanom obliku, apostoli su vjeru prenosili i pismenim i usmenim putem. Taj 
prijenos, Crkva naziva i Svetom Predajom. Dok kanon Biblije još nije utvrđen (kojih 46 knjiga 
novog zavjeta spada u novi zavjet, koje knjige su gnostičke, a koje ne), Sveta Predaja je već 
postojala. Bitno je znati da Bog nigdje nije apostolima dao knjigu u ruke s neba, već povijest i 
arheologija govore čak i o autorima pojedinih evanđelja. Također znamo koje su novozavjetne 
knjige prije, a koje kasnije napisane. Poznati su autori skoro svih starozavjetnih knjiga: Mojsije, 
David, Izaija, Matej, Luka, i tako dalje, i tako dalje. Protestantni propuštaju vidjeti daj dio te 
stoga idu protiv racionalnosti i odbacuju povijest, a time i Svetu Predaju, odnosno Tradiciju. To 
je velika zabluda. Lanac prenosilaca Svete Predaje je ujedno direktno povezan sa Svetim 
Pismom i nakon utvrđivanja kanona, te je Klement iz Biblije iz Filipljanja 4,3 prepoznat kao 
rimski biskup u izvještajima od strane nekoliko najranijih crkvenih otaca. Također, crkveni 


naučitelj Jeronim nam svjedoči da je sveti Polikarp učenik apostola Ivana i da ga je Ivan zaredio 
za biskupa Smirne. Nedvojbeno je da Pismo bez svete Predaje jednostavno ne bismo ni imali. 
Svetom Predajom je Bog upravo proširio svoju riječ. 


Dodatna zabluda protestantizma je i imanje katekizma. Neke protestantske denominacije iako 
zagovaraju sola scripturu, imaju svoj katekizam baš kao što i katolička Crkva ima katolički 
katekizam. Što je smiješno, jer katekizam je objašnjenje vjerovanja na temelju svetog spisa. 
Tako protestanti sami svojim primjerima pokazuju kako je sola scriptura u srži besmislena. 


#Sola fide 


Sola fide, tj. "samo vjera" je druga velika zabluda protestantizma. Problem proistječe iz 
pogrešno shvaćene Biblije da je za spasenje potrebna samo vjera, i pogrešno shvaćenog 
opravdanja, posvećenja i spasenja. Tumačenje protestantskog pogleda crpi iz rečenica 
poslanica svetog Pavla: 

Poslanica Efežanima 2,8 Ta milošću ste spašeni po vjeri! | to ne po sebi! Božji je to dar! 
Poslanica Galaćanima 2,16 Ali znamo: čovjek se ne opravdava po djelima Zakona, nego vjerom 
u Isusa Krista. Zato i mi u Krista Isusa povjerovasmo da se opravdamo po vjeri u Krista, a ne po 
djelima Zakona jer se po djelima Zakona nitko neće opravdati. 


Problem je u (ne)razlučivanju opravdanja i spasenja. Katolicizam (tj. katoličanstvo) uči da je 
osoba opravdana samo vjerom, dok su za spasenje potrebna i vjera i djela. Protestantizam trpa 
i opravdanje i spasenje u isti koš, te stoga ima problem o kojem će biti riječi malo kasnije, a to je 
problem da li osoba može izgubiti spasenje. 

Po ovim rečenicama iz Poslanica Efežanima i Galaćanima, protestanti su zaključili da za 
spasenje nisu potrebna nikakva djela, već samo vjera, dok djela gledaju kao plodove vjere. No, 
problem im predstavljaju riječi iz Jakovljeve poslanice da je vjera bez djela mrtva: 

Jakovljeva poslanica 2,20 Hoćeš li spoznati, šuplja glavo, da je vjera bez djela jalova? 
Jakovljeva poslanica 2,26 Jer kao što je tijelo bez duha mrtvo, tako je i vjera bez djela mrtva. 


U riječima iz Pavlovih poslanica da se čovjek opravdava djelima Zakona, zabluda je u tome što 
su protestantni Zakon shvatili pod nekakav općeniti Zakon, dok je Pavao govorio o Levitskom 
Zakonu. To pokazuju i riječi "niste pod Zakonom nego pod milošću" (Poslanica Rimljanima 
6,14). Da je ovo činjenica da su protestantni pogrešno shvatili, dobro oslikavaju i riječi Martina 
Luthera koji je izjavio ovo: 


"Diskusije/dokazivanja radi pretpostavimo da bi vi mogli ispuniti Zakon u duhu prve zapovijedi 
Božje: "Voli Gospodina, Boga svoga, svim svojim srcem." To vam ne bi činilo/donijelo dobra. 
Osoba jednostavno nije opravdana djelima Zakona... Istinski put postajanja Kršćaninom je biti 
opravdan vjerom u Isusa Krista, a ne sa djelima Zakona." 

(iz Komentara na Pavlovu poslanicu Galaćanima 2,16) 


Ovo direktno pokazuje da je Luther pod djelima Zakona smatrao čak i djela koja je Isus donio u 
Zakonu ljubavi. (Matej 22,36-39). 


Luther heretički govori i sjedeće rečenice: 

"Zar Zakon ne zapovijeda ljubav prema bližnjem? Činjenica je da Zakon ne zapovijeda ništa 
drugo osim ljubavi prema bližnjem, što možemo naučiti na osnovu (u smislu "zaključiti na 
osnovu promatranja") slijedećih stavaka iz Svetih Pisama: "Ljubi Gospodina Boga svoga svim 
svojim srcem, i svom svojom dušom, i svom svojom snagom" (Ponovljeni Zakon 6,5). 
"Iskazujem milosrđe tisućama koji Me ljube i vrše Moje zapovijedi" (Izlazak 20,6). "O tima 
dvjema zapovijedima (o)visi cijeli Zakon i Proroci" (Matej 22,40). Ako Zakon zahtjeva/nalaže 
ljubav prema bližnjem, ljubav prema bližnjem je (prema tome) dio Zakona a ne vjere. Pošto je 
Krist svrgnuo/uklonio/protjerao Zakon koji zapovijeda/nalaže ljubav prema bližnjem, slijedi da je 
ljubav prema bližnjem bila ukinuta (zajedno) sa Zakonom kao čimbenik/faktor u našem 
opravdavanju (spasenju), i jedino je vjera ostala." 

(iz Komentara na Pavlovu poslanicu Galaćanima 3,12) 


Kao što vidimo, svojim učenjima Martin Luther je direktno ukinuo učenja za koja je Isus rekao da 
ovise sav Zakon i proroci. On direktno uči ljude da odbace Isusove riječi o dvjema zapovijedima 
o kojima ovise Zakon i proroci. Ova skandalozna heretička učenja su dijelom protestantizma i 
direktno pokazuju kako je Luther pogrešno protumačio Sveto Pismo, i ovo je još jedan veliki 
dokaz koliko je velika zabluda protestantizma. 


Nadalje, da su djela bitna, nam objašnjava i sam Isus: 

Evanđelje po Mateju 7,21 "Neće u kraljevstvo nebesko ući svaki koji mi govori: "Gospodine, 
Gospodine!', nego onaj koji vrši volju Oca mojega, koji je na nebesima. 22 Mnogi će me u onaj 
dan pitati: "Gospodine, Gospodine! Nismo li mi u tvoje ime prorokovali, u tvoje ime đavle izgonili, 
u tvoje ime mnoga čudesa činili? 


U ovim rečenicama vidimo da neće svatko tko vjeruje ući u kraljevstvo nebesko, a oni koji 
govore za Isusa da je Gospodin i prorokuju u Njegovo ime nužno jesu vjernici. Bitna su i djela, a 
to je ono što Isus govori pod "koji vrši volju Oca mojega". Zbog toga znamo da su i djela bitna a 
ne samo vjera. Protestantizam je jednostavno velika velika zabluda površnog promatranja riječi 
iz Biblije. 


Da su djela bitna, i nužna za spasenje, nam govore i sljedeće Isusove rečenice, jer tko takva 
djela milosrđa ne bude činio (tj. tko ta djela bude propustio učiniti), po Isusovim riječima, završiti 
će u paklu: 

Evanđelje po Mateju 25,43-46 stranac bijah i ne primiste me; gol i ne zaogrnuste me; bolestan i 
u tamnici i ne pohodiste me!" "Tada će mu i oni odgovoriti: "Gospodine, a kada te to vidjesmo 
gladna, ili Žedna, ili stranca, ili gola, ili bolesna, ili u tamnici, i ne poslužismo te?' Tada će im on 
odgovoriti: 'Zaista, kažem vam, što god ne učiniste jednomu od ovih najmanjih, ni meni ne 
učiniste." "| otići će ovi u muku vječnu, a pravednici u život vječni." 


Djela su dakle nužna. Dodatno, možemo to vidjeti i na temelju svjetiljaka i ulja. Pismo kaže 
sljedeće: 


Evanđelje po Mateju 25,1-13 "Tada će kraljevstvo nebesko biti kao kad deset djevica uzeše 
svoje svjetiljke i iziđdoše u susret zaručniku. Pet ih bijaše ludih, a pet mudrih. Lude uzeše 
svjetiljke, ali ne uzeše sa sobom ulja. Mudre pak zajedno sa svjetiljkama uzeše u posudama 
ulja." "Budući da je zaručnik okasnio, sve one zadrijemaše i pozaspaše. O ponoći nasta vika: 
'Evo zaručnika! Iziđite mu u susret!' Tada ustadoše sve one djevice i urediše svoje svjetiljke. 
Lude tada rekoše mudrima: 'Dajte nam od svoga ulja, gase nam se svjetiljke!' Mudre im 
odgovore: 'Nipošto! Ne bi doteklo nama i vama. Pođite radije k prodavačima i kupite!" "Dok one 
odoše kupiti, dođe zaručnik: koje bijahu pripravne, uđoše s njim na svadbu i zatvore se vrata. 
Poslije dođu i ostale djevice pa stanu dozivati: 'Gospodine! Gospodine! Otvori nam!' A on im 
odgovori: 'Zaista kažem vam, ne poznam vas!' Bdijte dakle jer ne znate dana ni časa!" 


Svjetiljke i ulje ovdje simboliziraju imanje vjere i djela. U svakom slučaju neće biti dostatne samo 
svjetiljke (tj. vjera), nego je nužno i ulje (tj. djelo) da bi Gospodin otvorio vrata. Protestantizam 
svojim učenjem direktno odbacuje ove Isusove riječi. 


Luther je učio još mnoge skandalozne stvari. Zbog neslaganja sa onime stoji u Bibliji, u 
Jakovljevoj poslanici, također da je vjera bez djela mrtva, htio je izbaciti Jakovljevu poslanicu iz 
Biblije. Međutim nije mogao to jednostavno učiniti, pa ju je stavio na sam kraj protestantskog 
kanona Biblije od 66 knjige (izbačene su doduše samo starozavjetne knjige koje protestanti nisu 
vidjeli kao Bogom nadahnute), što je također skandalozno, jer ispada da je Duh Sveti zakasnio 
16 stoljeća da poda ljudima ispravan kanon Biblije. Od Luthera i dva najveća zagovornika 
protestantske teologije, Zwinglija i Calvina, protestantizam se u povijesti raščlanio se na 
nekoliko potkonfesija (luteranstvo, kalvinizam, anglikanizam) i više njima pripadajućih crkava 
(luteranske i evangeličke crkve, reformirane crkve, Anglikanska crkva) te sekta (anabaptisti, 
menoniti, kvekeri i dr.). Samo u jednom SAD-u, u 21. stoljeću, tisuće je denominacija 
protestantizma sa različitim tumačenjima Biblije. Isus je jasno rekao: Evanđelje po Luki 11,18 
Ako je dakle Sotona u sebi razdijeljen, kako će opstati kraljevstvo njegovo? Jer vi kažete da ja 
po Beelzebulu izgonim đavle. 

Po tome se isto može vidjeti da protestantizam nije od Boga. 


Katolicizam slijedi skolastiku, dok reformacijski teolozi napuštaju skolastičku teologiju, 
obnavljaju radikalni augustinizam (predestinacija), a teološko razmišljanje usredotočuju na 
čovjekovo spasenje i opravdanje milošću i vjerom. Upravo zbog odbacivanja skolastike, stvorili 
su si filozofski problem što se događa sa vjernikom koji griješi, koji katolicizam ponovno nudi 
logičan odgovor, dok protestantizam ne. Ukoliko djela nisu uopće bitna za spasenje, a plod vjere 
su dobra djela, postavlja se sljedeće pitanje: neki čovjek je vjernik, ima dobra djela. No dogode 
mu se neke stvari, i dalje je vjernik, no pobije milijun ljudi. Ukoliko i dalje vjeruje, po 
protestantskoj teologiji on bi i dalje trebao biti spašen. No protestantski teolozi ovo tumače kao 
da taj čovjek nije bio ni vjernik u početku. To je veliki problem jer osoba je svjesna da je 
vjerovala. Problem je što reformatori gledaju dobra djela sa "stražnje strane", kao plod vjere. Da 
dobra djela gledaju u hodu sa vjerom, ne bi im se dogodio ovaj problem, i katolicizam tu nudi 
najbolji odgovor: čovjek može činiti dobra djela i biti vjernik, i činiti loša djela i biti vjernik. Može 
činiti dobra djela i ne biti vjernik, kao i činiti loša djela i ne biti vjernik. Neistina je da čovjek 
nikada prethodno nije bio vjernik ukoliko je jako sagriješio pa nema drugih plodova. Čovjek je 


bio vjernik, ali je u jednom dijelu života živio da nije toliko griješio, a u navedenom slučaju je 
jako sagriješio. | po katoličkom nauku ostao je vjernik. Jedino što mu preostaje, budući da mu 
samo vjera neće biti dovoljna da ga spasi, jer vjera bez djela je mrtva, je da pristupi Bogu u 
sakramentu pomirenja i pomiri se sa Bogom. Tako tu katolicizam prirodnom filozofijom nudi 
odgovore na zablude protestantizma i po ovim pitanjima. 


#Sola gratia 


Sola gratia ili "samo milost" teza je protestantizma kojoj je uz Luthera najviše pridonio Jean 
Calvin. Reformiracija je donijela i velik naglasak na potrebe milosti Božje, bez koje čovjek ništa 
ne može sam od sebe. Naglašava se bitno ovisnosti o vjeri i milosti, a djela su prikazana kao 
zla. Na neki način, tu se može povući paralela na gnosticizmom gdje su postojala dva boga; 
jedan ispravan, duhovni bog, i drugi, zli bog, bog Starog zavjeta. Naravno, protestantizam nije 
gnosticizam i vjera u jednog Boga je naravno dio teologije, no pogrešno shvaćanje milosti i 
gledanje na djela kao "zla" naspram "vjere" koja spašava su paralela koja se može povući. Jean 
Calvin vjerovao je da nam je svima potrebna milost, jer smo svi neprijatelji Božji. On Boga gleda 
kao pokretača svakog dobra ali i svakog zla. Tako zlo koje čini čovjek je predodređeno Božjom 
voljom. Filozofski gledano, to je Bog kakav je predstavljen i u islamu. Katolicizam tu ima 
prirodniji pogled: Bog dopušta dobro, i dopušta zlo. Sam Bog je ultimativno dobro, i ljubav. No 
sam Bog ne čini zlo i ne predodređuje čovjeka da čini zlo. Čovjek ima slobodnu volju. U 
katoličanstvu, ne postoji sudbina. Ukoliko bi se upotrijebila riječ sudbina, najbliže točnom 
odgovoru bi bilo da je svaki čovjek sam kovač svoje sudbine. Čovjek odlučuje što će učiniti. 
Hoće li učinti ovaj ili onaj korak. Hoće li krenuti lijevo ili desno. Hoće li učiniti dobro djelo ili 
grijeh. Bog dopušta prirodni slijed i nikada se ne osvrće na svoje djelo kao nešto pogrešno. Ono 
što Bog vidi kao dobro, ostavlja, a što ne vidi kao dobro, to uspravlja, i navodi na ispravljanje. Ni 
Martin Luther nije bio daleko od Calvina u ovim heretičkim učenjima u protestantizmu. Ovo je 
njegova izjava o slobodnoj volji: 


"Mi proklinjemo čovjekovu slobodnu volju, njegovu snagu, i pravednost. Mi kažemo da mi 
postižemo/dobivamo milost čistom milošću Božjom poradi Krista. Zajedno sa Pavlom mi 
otvoreno izjavljujemo/proglašavamo prokletstvo svakoj doktrini koja se ne slaže sa našom. Mi 
ne propovijedamo zbog ljudske hvale, ili zbog naklonosti prinčeva. Mi propovijedamo zbog 
naklonosti Božje čiju milost i milostivost objavljujemo. Tko god naučava evanđelje suprotno 
našem, ili drugačije od našeg, budimo otvoreni reći da ga je poslao vrag." 

(Iz njegovog Komentara na Pavlovu poslanicu Galaćanima 1,10) 


Kao što vidimo, najznačanije osobe protestantizma su se borili protiv slobodne volje i vjerovali 
da ništa čovjek sam ne čini svojom voljom. Katolicizam tu opet ima prirodan filozofski odgovor: 
Bog je dao čovjeku slobodnu volju po kojoj se čovjek može odlučiti za Boga i protiv Boga. Čak i 
u djelu vjere, postoji jedan voljni dio, kojim čovjek može prihvatiti ili odbaciti vjerovati. Čovjek 
slobodno odabire što će raditi, hoće li hodati lijevo ili desno. Bog doista može znati svu 
budućnost čovjeka, no to se ne kosi sa činjenicom da mu je dao slobodnu volju i da je 
beskonačno mnogo mogućnosti koje čovjek može učiniti. U suprotnom to ne bi bila sloboda. Da 


s druge strane nismo u slobodi, bilo bi besmisleno da se nazivamo Božjom djecom; tada bismo 
bili kao robovi. A Sveto Pismo kaže da nismo robovi, nego djeca: 

Poslanica Galaćanima 5,1 Za slobodu nas Krist oslobodi! Držite se dakle i ne dajte se ponovno 
u jaram ropstva! 

Druga poslanica Korinćanima 3,17 Gospodin je Duh, a gdje je Duh Gospodnji, ondje je sloboda. 


Calvinova predodžba Boga kao onoga koji čini zlo išla je tako daleko da je vjerovao da je uskrsli 
Krist patio u paklu: 
"križ kao vidljivi sud nije bio dovoljan. Krist je patio u paklu..." 


Crkva nikada prije nije učila niti u jednom crkvenom naučitelju (od svih 36 naučitelja Crkve) da 
je Krist patio u paklu, već da je sašao nad pakao, niti to Biblija govori. Na ovaj način je Calvin 
Kristovu žrtvu na križu učinio nedovoljnom, jer je smatrao da je Krist morao patiti u paklu. 


#Solus Christus (samo Krist) 


Solus Christus ili "samo Krist" je još jedna zabluda protestantizma, a odnosi se na pogrešno 
shvaćanje posredništva molitvi. U Bibliji postoje riječi da je Isus jedini posrednik između Boga i 
ljudi. Protestanti su pogrešno shvatili da se to odnosi na molitve. Ukoliko se bolje pogleda u 
Bibliju, ovo posredništvo se odnosi na Novi Savez: 

Prva poslanica Timoteju 2,5 Jer jedan je Bog, jedan je i posrednik između Boga i ljudi, čovjek - 
Krist Isus, 

Poslanica Hebrejima 8,6 Ovako mu pak dopalo uzvišenije bogosluženje koliko je Posrednik 
boljega Saveza, koji je uzakonjen na boljim obećanjima. 

Poslanica Hebrejima 9,15 A radi ovoga je Posrednik novoga Saveza: da po smrti za otkupljenje 
prekršaja iz starog Saveza pozvani zadobiju obećanu vječnu baštinu. 

Poslanica Hebrejima 12,24 i Posredniku novog Saveza - Isusu - i krvi škropljeničkoj što snažnije 
govori od Abelove. 


Isus je kao što vidimo Posrednik novog Saveza. Isus je kao veliki svećenik posrednik u 
prinosnoj žrtvi. Katolicizam ponovno tu ima ispravne odgovore naspram zabluda protestantizma. 
Bog sebe prinosi kao žrtvu, po uzoru na starozavjetne žrtve koje su prinosili svećenici. Radi se 
o posredništvu prinosne žrtve novoga saveza. 

A da su protestantni pogrešno shvatili biblijske navode i da se to ne odnosi na molitve, govore i 
sljedeće činjenice: anđeo Rafael govori da sudjeluje u posredništvu molitava: 

Job 33,23 Ako se uza nj nađe tad anđeo, posrednik jedan između tisuću, da čovjeka na dužnost 
opomene, 

Tobija 12,15 Ja sam Rafael, jedan od sedmorice svetih anđela koji na nebesima donose molitve 
svetih i stupaju pred Slavom Svetoga!" 


Solus Christus ili "samo Krist" je protestantizam donio kao nijekanje bilo kakvog nauka o 
zagovoru svetaca što drži katolička Crkva. No to je jednostavno pogrešno, jer u Otkrivenju 
čitamo: 


Otkrivenje 8,3-4 I drugi jedan anđeo pristupi i sa zlatnom kadionicom stane na žrtvenik. I dano 
mu je mnogo kada da ga s molitvama svih svetih prinese na zlatni žrtvenik pred prijestoljem. | 
vinu se dim kadni s molitvama svetih iz ruke anđelove pred lice Božje. 


Kao što vidimo, svecima na nebu je dano iz nekog razloga da imaju molitve kod sebe. Molitve 
nisu kod Boga, nego kod svetaca. To je direktni dokaz da sveci posreduju, i te molitve će završiti 
kod Boga. Oni na nebu koji prinose Bogu naše molitve nisu samo anđeli, nego i ljudi. Ivan to vidi 
ovako: 

Otkrivenje 5,8 "A kad on uze knjigu, četiri bića i dvadeset i četiri starješine padoše ničice pred 
Jaganjca. U svakoga bijahu citre i zlatne posudice pune kada, to jest molitava svetačkih.". 
Činjenica koju ovaj odlomak pokazuje jest ova: Sveci u nebu prinose Bogu molitve svetaca na 
zemlji. 


Da sveci znaju za stanje duše nečije osobe i imaju spoznaju u stanje na zemlji govori i slika sa 
siromahom i bogatašom koji su umrli (Evanđelje po Luki 16,19-31). Siromah je prinesen u krilo 
Abrahamovo. Abraham je znao za život bogataša i siromaha i što su primili u njemu. Također 
bogataš moli zagovornu molitvu Abrahama (Evanđelje po Luki 16,24 i 16,27). 


Krist je jedini posrednik, no što se tiče molitava, to jednostavno nije istina, jer je Bog dao i 
općinstvu svetih (svecima) da sudjeluju u tom posredništvu, vidljivo je iz prethodnih redaka. 


#Soli Deo gloria (samo Bogu slava) 


Soli Deo gloria ili "samo Bogu slava" je sljedeća zabludna sola. Zagovor svetaca je još jedna 
tema sa kojom se protestantizam ne slaže sa katoličkim naukom i u tome je u zabludi. U vezi 
ove točke kao katolik sam imao najveće dvojbe i dileme da li je to ispravan nauk kroz život. 
Potrebno je reći da katolicizam razlikuje latriju (klanjanje), koje se iskazuje samo Bogu, i duliju 
(štovanje), dok protestantizam strogo odbacuje duliju i sve trpa pod latriju. Tako je u 
protestantizmu nemoguće reći da se štuje neku svetu osobu, ili bi barem tako trebalo biti da se 
ne može reći. | ova sola protestantizma vidljivo je, je donesena zbog neslaganja sa 
katolicizmom. Povezana je i sa oživljavanjem osuđene hereze ikonoklazma. Ikonoklazam je 
hereza koja uči da je štovanje svetih slika i ikona idolopoklonstvo. Pokret ikonoklazma je bio 
usmjeren protiv štovanja svetačkih relikvija, pa i samih svetaca. Heretici koji su promovirali 
ikonoklazam su smatrali da je idolopoklonstvo držati vjerske slike ili kipove u vjerske svrhe. Taj 
heretički nauk je osuđen na Drugom nicejskom koncilu (778.), te je upravo tom prilikom Crkva 
definirala razliku između štovanja (dulija) i klanjanja (latrija). Štovanje se iskazivalo stvorovima, 
a klanjanje samo Bogu. Osim toga, nije se štovala sama slika već onaj kojega je slika 
prikazivala (Krist, Bogorodica, sveci). Tako je odobrena ikonodulija, a otklonjena ikonolatrija. 
Katolicizam ispravno uči da što je pismo za onoga tko zna čitati i pisati, to su slike i arhitektura 
za one koji ne znaju čitati i pisati. Sveti Grgur, papa je izjavio za ikonoklaste: "Zabranjujući 
klanjanje slikama zaslužujete pohvalu, a uništavajući ih zaslužujete prijekor. Jedna je stvar 
klanjati se slici, a drugo je shvatiti preko slike kome ide naše klanjanje. Ono što je Sveto pismo 
za one koji znaju čitati, to su slike za one koji ne znaju čitati." 


I na taj način, kroz sliku ili neki predmet, se isto može prenijeti neka evanđeoska slika ili 
događaj. Druga bi bila stvar da se netko moli kipu kao Bogu, no to je u katoličanstvu strogo 
zabranjeno, jer smatranje bilo koga bogom osim Boga jedinog, je logično, grijeh. No ni klanjanje 
pred samim kipom, ne bi značilo da se netko klanja samom kipu, budući da je potrebno znati što 
je čovjeku u srcu. Netko može klečati pred kipom, a da su mu misli upućene Jahvi u nebo. To je 
slično kao kada molimo u vlastitoj kući, ispred zidova. Ne molimo se zidovima, već Bogu na 
nebu. Drugo su bili idolopoklonici iz Starog zavjeta, koji su svoje kipove držali baš bogovima. 
Katolicima je naredba da je samo Jedan Bog, te stoga obacuju bilo kakav kip kao Boga; kip 
može služiti jedino za prenošenje nekakve evanđeoske istine. Ikonoklasti koji ih i u 21. stoljeću 
optužuju za pretjerano čašćenje, jednostavno ne gledaju što je katolicima u srcu i površno čitaju 
Bibliju. Bog je osudio gradnju kipova u smislu da se ne radi drugog bog mimo jedinog Boga, to 
govore sljedeće riječi: 

Knjiga Izlaska 20,4-5 Ne pravi sebi lika ni obličja bilo čega što je gore na nebu, ili dolje na 
zemlji, ili u vodama pod zemljom. Ne klanjaj im se niti im služi. Jer ja, Jahve, Bog tvoj, Bog sam 
ljubomoran. Kažnjavam grijeh otaca - onih koji me mrze - na djeci do trećeg i četvrtog koljena, 


Uoliko dobro promotrimo ove riječi, one ne govore da se za Boga Jahvu i njegovu istinu ne 
smiju praviti kipovi, već podrazumijevaju to za nekog drugog boga. To znamo iz Biblije gdje Bog 
ne da je zabranio ili savjetovao da bi se možda to moglo napraviti, nego je direktno naredio da 
mu se Hram ukrasi kipovima kerubina. Dakle Bogu ne smeta da se u njegovo ime, Njemu Hram 
ukrasi kipovima i arhitekturom: 

Knjiga Izlaska 25,18-20 

Skuj i dva kerubina od zlata za oba kraja Pomirilišta. Napravi jednoga kerubina za jedan kraj, a 
drugoga kerubina za drugi kraj. Pričvrsti ih na oba kraja Pomirilišta da s njim sačinjavaju jedan 
komad. Kerubini neka dignu svoja krila uvis tako da svojim krilima zaklanjaju Pomirilište. Neka 
budu licem okrenuti jedan prema drugome, ali tako da lica kerubina gledaju u Pomirilište. 


Jahve također zapovijeda Mojsiju da u pustinji napravi zmiju od mjedi i tako zaštiti ljude od 
smrtonosnog ujeda tih otrovnica (Knjiga Brojeva 21,8). Kad je kralj Salomon sagradio hram u 
Jeruzalemu, ne samo da je u pomirilište stavio kerubine, nego je citiram, "po svim zidovima 
hrama unaokolo, iznutra i izvana urezao likove kerubina, palma i rastvorenih cvjetova" (1 
Kraljevima 6,29). Osim toga mjedeno more kod hrama "počivalo je na dvanaest volova" (1 
Kraljevima 7,25). Salomon je na podnožjima za umivaonike dao izraditi lavove, volove i 
kerubine (usp. 1 Kraljevima 7,29). Prorok Ezekiel vidi u budućem hramu, iznutra i izvana, likove 
kerubina, a svaki kerubin opet ima lice čovjeka i lava (Ezekiel 41,18-19). Dokle god navedeni 
likovi nisu bili predmet klanjanja, nisu se protivili prvoj Božjoj zapovijedi. No, kad je zmija od 
mjedi, koja je bila postavljena u hram, postala predmetom klanjanja, kralj Ezekija je razbija (2 
Kraljevima 18,4). Crkveni naučitelj Sv. Toma Akvinski lijepo zaključuje da prva Božja zapovijed 
ne zabranjuje pravljenje svakog lika, nego ona zabranjuje pravljenje lika za klanjanje. To je 
jedna velika razlika. 


Možda je najbolje protiv hereze ikonoklazma izrekao sveti Ivan Damaščanski: 


"U prijašnja vremena Bog nikada nije bio predstavljan u slici, budući da nema ni tijela ni lica. Ali 
budući da su sada ljudi vidjeli Boga u tijelu i jer je živio među ljudima, ja predstavljam ono što je 
u Bogu vidljivo. Ne častim materiju, već tvorca materije, koji je postao materijom zbog mene i 
udostojao se prebivati u materiji i izvesti moje spasenje posredstvom materije. Neću prestati 
stoga štovati materiju po kojoj mi je došlo spasenje. Ali je nipošto neću štovati kao Boga! Zar bi i 
moglo biti Bog ono što je stvoreno a da prije nije postojalo? ... Ali ja častim i poštujem također 
sve ostalo u materiji što mi je donijelo spasenje, jer je ona puna svetih sila i milosti. Nije li možda 
materija drvo križa tri put blagoslovljeno? ... Nisu li i tinta i presveta knjiga Evanđelja materija? 
Nije li spasenjski oltar s kojeg nam se dijeli kruh života materija?... A povrh svega nisu li materija 
tijelo i krv mojega Gospodina? Ili ćeš dakle poricati sakralni značaj svega toga ili ćeš se prikloniti 
crkvenoj tradiciji čašćenja slika Boga i prijatelja Božjih koji su posvećeni imenom koje nose i koji 
su zbog toga nastanjeni milošću Duha Svetoga. Ne vrijeđaj, dakle, materiju: ona ne zaslužuje 
prezir, jer ništa od onoga što je Bog stvorio nije za preziranje." 


Kroz ove primjere je ova zabluda protestantizma također elaborirana. 


Soli Deo gloria odnosno "samo Bogu slava" u protestantskoj teologiji, kao i latrija i dulija, ali i 
sola o kojoj je već bilo riječi, solus Christus (samo Krist), sežu u probleme čašćenja Marije i 
zagovorne molitve svetaca. Protestantizam je ovime želio reći "ne" čašćenju Marije i zagovornim 
molitvama svetaca što katolicizam odobrava. Problematika je sljedeća: protestantizam gleda 
bilo kakav zagovor svetaca kao idolopoklonstvo. Razlog leži u riječima: 

Ponovljeni Zakon 18,10-12 Neka se kod tebe ne nađe nitko tko bi kroz oganj gonio svoga sina ili 
svoju kćer; tko bi se bavio gatanjem, čaranjem, vračanjem i čarobnjaštvom; 

11 nitko tko bi bajao, zazivao duhove i duše predaka ili se obraćao na pokojnike. 

12 Jer tko god takvo što čini gadi se Jahvi; zbog takvih odvratnosti njih i goni ispred tebe Jahve, 
Bog tvoj. 


Ovdje su problem riječi "zazivao duhove i duše predaka ili se obraćao na pokojnike". Kao 
katoliku su mi ove riječi najviše predstavljale problem dok nisam uvidio razloge da sam površno 
pogledao na ovaj tekst. Kao prvo katolički nauk ne odobrava molitve za bilo kakve pokojnike, 
nego svece. Netko bi mogao reći; dobro, no svetac ako je umro, je i dalje pokojna osoba. 


No sam Isus se je obraćao na pokojnike: 
Evanđelje po Ivanu 11,39 Isus zapovjedi: "Odvalite kamen!" Kaže mu pokojnikova sestra Marta: 
"Gospodine, već zaudara. Ta četvrti je dan." 


Isto je i Petar učinio kada je uskrisio pokojnu osobu. Po ovoj logici protestanata, Isus se je sam 
ogriješio na Levitski Zakon. No Isus se nije ogriješio o Zakon, nego ga je ispunio ne ogriješivši 
se o njega. Iz toga proizlazi da postoji druga, pogrešna motivacija zbog kojih bi se netko 
obraćao na pokojnike koja možda nekome nije jasno vidljiva. Ponovljeni Zakon 18,10-11 govori 
da su pogrešna motivacija gatanje, čaranje, vračanje, čarobnjaštvo. Uz njih su navedeni i ovi 
koji bi bajali, zazivali duhove i duše predaka ili se obraćali na pokojnike. Upravo je bajanje 
navedeno prije svega, što oslikava motivaciju. Motivacija je vještičarenjem i spiritističkim 
seansama dobiti neku korist od duha ili duše osobe na zemlji, neovisno o vjeri u Jahvu. No koja 


je razlika u katoličanstvu. Božja riječ kao problem ovdje ističe kada se traži povratna informacija 
odnosno interakcija sa duhom ili dušom pokojnika. To je svakako idolopoklonstvo. Kada bi netko 
recimo molio duha i dušu nekog glumca ili pjevača da mu se objavi i daje mu neku koristi. Ili bilo 
koju drugu dušu. To bi spadalo u idolopoklonstvo. No u katoličkoj vjeri, ne traži se objava sveca, 
ne traži se da svetac sam od sebe učini čudo. Prema katoličkoj teologiji, sveci jedino posreduju 
za vjernike na zemlji tako da upućuju Bogu molitve za njega. Sveca se traži jedino da moli Boga 
za potrebu vjernika. Razlika naspram bajanja je u tome da se informacija ne traži, nego se 
informacija samo predaje. Pokojnom svecu se daje molitva, da ju on može proslijediti Jahvi i 
svojim zagovaranjem učiniti da se molba prije ispuni. Ništa se drugo ne traži. Tako Crkva na 
nebu posreduje pred Bogom. Dodatno, u izvornom hebrejskom, riječi prevedene kao "obraćao 
na pokojnike" glasi "onaj koji ispituje mrtve". To je vidljivo i u brojim engleskim prijevodima 
hebrejskog izvornika. Osoba koja ispituje mrtve je svakako ona koja na temelju dvosmjerne 
komunikacije čini spiritizam i pokušava steći nešto mimo Jahve. 

Upravo iz Isusovog primjera koji se je obraćao na mrtvog Lazara (Evanđelje po Ivanu 11,43-44), 
pa i Petra koji je uskrsnuo mrtvu Tabitu (Djela apostolska 9,40), znamo sa sigurnošću da se 
zabrana obraćanja na pokojne odnosi samo kada je svrha vještičarenje ili bajanje i zadobivanje 
koristi mimo Jahve. Biblija ujedno uči da je opravdano i štovanje (dulija) svetaca: 

Psalmi 149,9 da na njima izvrše sud davno napisan - nek' bude na čast svim svetima njegovim! 
Aleluja! 


Tu jasno vidimo opravdanost čašćenja svetaca. Ovime smo pokazali da je i tu zabludan 
protestantski pogled. 


Potrebno je reći još i ovo zašto je općinstvo Crkve i na nebu, i zašto je Bog dozvolio i zagovor 
svetaca: Bog je dao svecima da sudjeluju na Božem Sudu. Pogledajte ove rečenice gdje Božja 
riječ eksplicitno govori da će Bog dati da i sveci sude svijet: 

Prva poslanica Korinćanima 6,1 Tko bi se od vas u sporu s drugim usudio parničiti se pred 
nepravednima, a ne pred svetima? 

Prva poslanica Korinćanima 6,2 Ili zar ne znate da će sveti suditi svijet? Pa ako ćete vi suditi 
svijet, zar niste vrijedni suditi sitnice? 

Prva poslanica Korinćanima 6,3 Ne znate li da ćemo suditi anđele, kamo li ne ono svagdanje? 
Otkrivenje 20,4 I vidjeh prijestolja - onima što sjedoše na njih dano je suditi - i duše pogubljenih 
zbog svjedočanstva Isusova i zbog Riječi Božje i sve koji se ne pokloniše Zvijeri ni kipu njezinu 
te ne primiše žiga na čela svoja ni na ruke. Oni oživješe i zakraljevaše s Kristom tisuću godina. 
Daniel 7,18 Ali će od njih kraljevstvo preuzeti Sveci Svevišnjega i oni će ga posjedovati za 
vijeke vjekova." 

Daniel 7,22 dok ne dođe Pradavni, koji dosudi pravdu Svecima Svevišnjega, i dok ne dođe 
vrijeme kad Sveci zaposjedoše kraljevstvo. 

Zaharija 14,5 Dolina Gore moje bit će ispunjena od Goe pa do Jasola i bit će zakrčena kao što 
je bila zakrčena poslije potresa u dane Uzije, kralja judejskog. Tada će doći Jahve, Bog tvoj, i svi 
sveci s njim. 

Prva Petrova poslanica 2,9 A vi ste rod izabrani, kraljevsko svećenstvo, sveti puk, narod stečeni 
da naviještate silna djela Onoga koji vas iz tame pozva k divnom svjetlu svojemu; 


Ovime vidimo sljedeće: da je Božja ljubav toliko velika da je u svojoj pravednosti, Bog čak dao 
da sveci sudjeluju u sudu ljudskom rodu. U tome se iščitava Božja ljubav, jer ako mi nesavršeni, 
možemo postati sveti i biti milosrdni, i nadati se u milosrđe svog brata, puno više može biti i sam 
Bog milosrdan i pravedan. 


#Marija, Majka Božja 


Marija, Majka Božja je još jedan kamen spoticanja gdje protestantski pogled nije uspio 
raspoznati o Mariji sve istine. Katolička Crkva razlikuje latriju, duliju, ali i hiperduliju. Hiperdulija 
se odnosi na Mariju. Od svih svetaca i stvorenja osim Isusa koje štujemo, najviše štujemo svetu 
Mariju. Razlog tome je što nisu sve istine vjere objavljene u Svetom Pismu. Sveto Pismo samo 
progovara da će uvoditi vjernike u "svu istinu" kako to objašnjava Pismo: 

Evanđelje po Ivanu 16,13 No kada dođe on - Duh Istine - upućivat će vas u svu istinu; jer neće 
govoriti sam od sebe, nego će govoriti što čuje i navješćivat će vam ono što dolazi. 


Netko bi mogao reći, u redu, upućivati će nas u istinu koja je zapisana u Svetome Pismu. No 
ako pogledmo što je zadnje napisano, "navješćivat će vam ono što dolazi", evidentno je da će 
Duh Sveti uvoditi u nešto što ne piše jasno u Svetom Pismu. Razlog ovome je što je Bog sakrio 
svoja otajstva. primjer su bila mnoga otajstva o Isusu koja su bila zapisana tipologijom i drugim 
primjerima o Isusu (primjerice, Abraham je trebao žrtvovati sina jedinorođenca na brdu Moriji i 
rekao je "Bog će već providjeti janje za žrtvu" (iz Knjige Postanka 22,8), a Isus je završio raspet 
na brdu Moriji kao žrtvovani Sin Božji, kao žrtveno janje. U sakrivenosti otajstava Božjih govore 
nam i sljedeće rečenice iz Biblije: 

Poslanica Kološanima 1,26 otajstvo pred vjekovima i pred naraštajima skriveno, a sada 
očitovano svetima njegovim. 

Evanđelje po Mateju 13,35 da se ispuni što je rečeno po proroku: Otvorit ću u prispodobama 
usta svoja, iznijet ću što je sakriveno od postanka svijeta. 


U Mateju 13,35 bi netko i za Isusa mogao reći da je Isus ispunio i iznio sakriveno od postanka 
svijeta. Jest za taj prorečeni dio. No i za Mariju ćemo promotriti da se preko tipologije upravo 
Marija opisuje kao ona koja nosi titulu Žena. Tako da shodno Ivanu 16,13 da će Duh Istine 
upućivati vjernike, odnosno Crkvu u svu istinu, proizlazi da Duh Sveti to objavljuje i za Mariju. 
Kao što može objaviti i za bilo koju vjersku istinu ili dogmu. 


I što je Crkvu Duh Sveti uputio o Mariji? Sveti Louis-Marie Grignion de Montfort, poznatiji kao 
Ljudevit Montfortski, vjerojatno najveći mariolog u povijesti Crkve, kaže ovo za Mariju, da je 
manja od atoma: 


"Priznajem sa svom Crkvom da je Marija puko stvorenje, izašlo iz ruku Svevišnjega pa je, u 
usporedbi s njegovim neizmjernim Veličanstvom, manja od atoma. Ili, radije, ona nije ništa jer je 
on sam Onaj koji jest (Iz 3,14). Dosljedno, ovaj veliki Gospodin, uvjek neovisan i dostatan sam 
sebi, nije uopće ni najmanje trebao Presvetu Djevicu, niti je treba da može izvršiti svoju volju i 
očitovati svoju slavu. Njemu je dosta htjeti, pa će sve biti. 


Međutim, kažem i ovo, uzevši stvari kako stoje, otkad je Bog stvorio Presvetu Djevicu, on je po 
njoj htio početi i dovršiti svoja najveća djela. Stoga možemo slobodno vjerovati da on ne će svoj 
postupak promijeniti kroz sve vjekove jer je on Bog te nimalo ne mijenja ni svoje misli ni svoje 
ponašanje (usp. Heb 1,12)." 


Sagledavajući ove riječi svetog Ljudevita, opaske protestanata da se Mariju uzdiže do razine 
Boga, to jednostavno nije istina. Katolički nauk jasno raspoznaje da je Marija za razliku od Isusa 
koji je rođen a ne stvoren; puko stvorenje, i to manja od atoma. No što je još Duh objavio po 
srcima svetaca. Evo što sveti Ljudevit Montfortski dodatno objavljue o Mariji iz svog djela 
"Rasprave o pravoj pobožnosti prema Djevici Mariji": 


"Marija je izvrsno remek-djelo Svevišnjega, koji je za se zadržao spoznaju o njoj i vlasništvo nad 
njom. Marija je divna Majka Sina, koji ju je drage volje ponizio i sakrio u njezinu životu, da 
pogoduje njezinoj poniznosti, dajući joj naziv žena1 (Iv 2, 4; 19, 26) kao kakvoj tuđinki, iako ju je 
u svom srcu cijenio i ljubio više nego sve anđele i ljude. Marija je vjerna Zaručnica Duha 
Svetoga i zapečaćeni studenac (usp. Pj 4, 12) kamo može ući samo on. Marija je svetište i 
počivalište Presvetoga Trojstvu gdje se Bog nalazi na divniji i božanstveniji način negoli na 
ijednom mjestu svemira, ne izuzevši njegovo boravište nad kerubinima i serafinima; niti je 
dopušteno ikomu stvoru, ne znam koliko on bio čist, unići tamo bez velike povlastice. 
Izjavljujem sa svecima: Božanska je Marija zemaljski raj novoga Adama, gdje se on utjelovio po 
Duhu Svetom, da tu učini nečuvena čudesa. Ona je veliki divni Božji svijet gdje ima neizrecivih 
ljepota i bogatstava. Ona je Veličanstvo Svevišnjega gdje je on sakrio, kao u svome krilu, svoga 
jedinoga Sina i s njime sve što ima najodličnijega i najdragocjenijega. Oh! Oh! Koliko li je ovaj 
svemogući Bog učinio velikih i otajstvenih stvari u ovom divnom stvoru, tako da je i ona sama, u 
svoj svojoj dubokoj poniznosti, prisiljena izjaviti: Velike mi stvari učini Svesilni (Lk 1, 49). 

Sveci su izrekli čudesne stvari o ovom svetom Božjem gradu. Nisu nikada bili rječitiji i 
zadovoljniji, kako sami priznaju, nego kad su govorili o Mariji.3 Još kliču da se ne može 
pogledom dohvatiti visina njezinih zasluga koje je ona uzdigla sve do božanskoga prijestolja,4 
da se ne može izmjeriti širina njezine ljubavi koju je ona rasprostranila dalje od zemlje, da se ne 
može pojmiti veličina njezine moći, koju vrši i nad samim Bogom; i napokon, da se ne može 
doseći dno dubine njezine poniznosti i svih njezinih kreposti i zasluga, tom pravom bezdanu. O 
nedokučive visine! O neizrecive širine! O neizmjerne veličine! O nedosežna bezdana! 

Svakog dana, od jednoga kraja zemlje do drugoga, u najvišoj visini nebesa, u najdubljoj dubini 
bezdana, sve naviješta, sve objavljuje divnu Mariju. Devet anđeoskih korova, ljudi svakog spola, 
dobi, položaja, vjere, dobri i zli, pa i sami đavli, svatko mora, milom ili silom, priznati istinu i 
nazvati je blaženom. Svi anđeli na nebesima, po riječima sv. Bonaventure, neprestano joj kliču: 
,oVeta, sveta, sveta Marijo, Bogorodice i Djevice" — upravljaju joj svaki dan milijune i milijune 
puta anđeoski pozdrav: Zdravo Marijo, padajući pred njom i moleći u nje milost da ih počasti 
kojom svojom zapovijedi. Sam sv. Mihael, kako to veli sv. Augustin, premda je poglavica svega 
nebeskoga dvora, najrevnije joj iskazuje svako vrsnu čast i navodi na to druge, uvijek spremno 
očekujući tu počast da na njezin mig učini koju uslugu kojem od njezinih slugu. 

Puna je sva zemlja slave njezine, (usp. Iz 6, 3) osobito među kršćanima, gdje je mnoga 
kraljevstva, pokrajine, biskupije i gradovi uzimaju za pokroviteljicu i zaštitnicu. Mnoge katedrale 
posvećene su Bogu pod njezinim imenom. Nema crkve bez oltara u njezinu čast. Nema predjela 


ni pokrajine bez neke od njezinih čudotvornih slika pred kojima ljudi ozdravljaju od svih vrsta 
zala i dobivaju svako dobro. A koliko li je bratovština i kongregacija ustanovljenih u njezinu čast! 
Koliko li je redova pod njezinim imenom i njezinom zaštitom! Koliko li je subraće i sestara u 
tolikim bratovštinama, koliko li redovnika i redovnica u tolikim redovima, koji objavljuju njezinu 
hvalu i navješćuju njezino milosrđe! Nema ni malog djeteta koje je ne hvali, tepajući: Zdravo 
Marijo. Nema uopće grešnika, koji ma koliko otvrdnuo, nema u sebi koju iskru pouzdanja u nju. 
Nema, dapače, ni đavla u paklu koji je ne poštuje bojeći je se." 


Ove riječi snažno su utjecale na misao o Mariji u katoličkom svijetu. Evidentno je da sve što je 
sveti Ljudevit izrekao o Mariji, jest istina, jer sa ničim nije u sukobu sa Svetim Pismom. Kršćanin 
ju može gledati ovako: u Bibliji ne stoji izrijekom rečenica: "Isus je bio 9 mjeseci u tijelu Marije". 
Ali je bio. To znači da kršćanin mora kontemplirati o tome i razmatrati duhovno nad tim 
činjenicama baš kao što su to činili sveci poput svetog Ljudevita. Marija je bila jedino mjesto u 
svemiru gdje se je Presveto Trojstvo fizički objavilo i počinilo prije trudova. Ona je jedina imala 
tu nevjerojatnu čast. Kršćanin mora razmatrati nad tim stvarima, a Marija je odlična osoba za 
razmišljanje. Marija je mogla počiniti abortus kao što ga čine danas mnoge žene nažalost. Nije 
ga učinila. Bog se je predao običnom smrtniku i stvorenju u ruke. Od svih ljudi, Bog se je odlučio 
dati u ruke Mariji. Odlučio se je utamničiti u njenom tijelu na 9 mjeseci. Marija je osjećala Isusa i 
on je osjećao Mariju. Po tome možemo vidjeti da je to primjer čovjeka kakav je Bogu po volji, 
budući da se je nastanio u Mariji, tj. izabrao je Mariju. To ne piše u Bibliji, no jednostavnim 
razmišljanjem o tome dođe se do tog logičnog odgovora. Kada je Duh Sveti lebdio nad 
bezdanom, tj. ponorom, promatrao je svoje stvorenje. Isto je Duh Sveti, presveti zaručnik 
presvete Marije, promatrao stvorenja i odabrao Mariju. 


Sveti Ljudevit objavljuje i ovo: 


"Bog Otac je privolio da ona za svoga života ne učini nikakva čuda, bar takvo koje bi zadivilo 
svijet, premda joj je bio dao čudotvornu moć. Bog Sin je privolio da ona skoro ni ne otvori svojih 
usta, iako joj je bio saopćio svoju mudrost. Duh Sveti je privolio da njegovi apostoli i evanđelisti 
o njoj reknu sasvim malo, i to samo toliko koliko bijaše potrebno za upoznavanje Isusa Krista, 
premda je ona bila njegova vjerna zaručnica" 


"Bog Otac dao je svoga Jedinca samo po Mariji. Uza sve uzdisaje patrijarha, uza sve molitve 
proroka i svetaca Staroga zavjeta kroz četiri tisuće godina da dobiju to blago, Marija ga je jedina 
zaslužila i našla milost pred Bogom svojim žarkim molitvama i visokim krepostima. Budući da je 
svijet bio nedostojan, kaže sv. Augustin,8 primiti Sina Božjega neposredno iz Očevih ruku, Otac 
ga je dao Mariji da ga svijet primi od nje. Sin se je Božji utjelovio za naše spasenje, ali u Mariji i 
po Mariji. Bog Duh Sveti je oblikovao Isusa Krista, ali tek kad je zatražio njezinu privolu po 
jednom od prvih službenika svoga dvora." 


"Bog Otac udijelio je Mariji svoju plodnost, koliko je puko stvorenje bilo sposobno za to, dajući 
joj moć da rodi njegova Sina i sve udove njegova otajstvenog Tijela. 

Bog Sin je sišao u njezino djevičansko krilo kao novi Adam u svoj zemaljski raj da se tu 
naslađuje i otajstveno izvodi čudesa milosti. Bog, koji je postao čovjekom, smatrao je svojom 


slobodom svoje utamničenje u Marijinu krilu. Svoju je snagu pokazao kad je pustio da ga nosi 
ova djevojčica. Držao je svojom i Očevom slavom, sakriti svoj sjaj u svakome stvoru na ovoj 
zemlji i otkriti ga samo Mariji. Proslavio je svoju nezavisnost i svoje veličanstvo, oviseći o ovoj 
ljubeznoj Djevici: u svom začeću, u svom rođenju, u svom prikazanju u hramu, u svom 
skrovitom životu kroz trideset godina, sve do svoje smrti kojoj je htio da i ona prisustvuje, da s 
njom zajedno prinese jednu te istu žrtvu i da se s njezinom privolom žrtvuje Vječnome Ocu, kao 
nekoć Izak Abrahamovom privolom Božjoj volji (usp. Post 22, 2). Upravo ona ga je dojila, 
branila, uzdržavala, odgajala i žrtvovala za nas. O divne li i nečuvene ovisnosti samoga Boga, 
koju Duh Sveti nije mogao prešutjeti u Evanđelju, kako bi nam pokazao njezinu vrijednost i 
neizmjernu slavu, iako nam je sakrio skoro sva divna djela koja je ova Utjelovljena Mudrost 
učinila u svom skrovitom životu. Isus Krist je dao više slave Bogu, svome Ocu, podložnošću 
svojoj Majci kroz trideset godina, nego bi je bio dao da je obratio sav svijet tvoreći najveća 
čudesa. Oh! Kako puno slavimo Boga kad se, da mu ugodimo, podlažemo Mariji po primjeru 
Isusa Krista, našeg jedinog uzora! 

Ako pomnije pregledamo ostatak života Isusa Krista, vidjet ćemo da je on htio početi svoja 
čudesa po Mariji. On je posvetio svetog Ivana Krstitelja u krilu njegove majke, svete Elizabete, 
na Marijinu riječ: netom što je Marija progovorila, Ivan se posvetio (usp. Lk 2,51) —i to je 
njegovo prvo i najveće čudo milosti. On je na svadbi u Kani pretvorio vodu u vino na njezinu 
poniznu molbu (usp. Iv 2, 1-12) — to je njegovo prvo čudo na prirodi. On je počeo i nastavio 
svoja čudesa po Mariji i nastavit će ih činiti po Mariji sve do konca vjekova. 

Duh Sveti je neplodan u Bogu, to jest on ne proizvodi ni jednu drugu božansku osobu, ali je 
postao plodan po Mariji, koju je uzeo za Zaručnicu. Po njoj, u njoj i od nje, proizveo je svoje 
remek-djelo, Bogočovjeka, i proizvodi svaki dan i proizvodit će do konca svijeta predodređenike 
i udove otajstvenoga Tijela te božanske Glave. Zato, što god više nalazi Mariju, svoju milu i 
nerazdruživu Zaručnicu,9 u kojoj duši, to postaje djelotvorniji i moćniji da u toj duši proizvede 
Isusa Krista, a tu dušu u Isusu Kristu. 

To ne znači da Presveta Djevica daje plodnost Duhu Svetomu, kao da je on ne bi imao. Jer kao 
Bog, ima plodnost ili sposobnost proizvoditi, kao što je ima Otac i Sin, premda to svojstvo ne 
provodi u djelo, pošto ne proizvodi nijednu drugu božansku osobu. Nego hoćemo reći da Duh 
Sveti svoju plodnost ostvaruje preko Presvete Djevice, kojom se služi jer hoće, premda mu nije 
bezuvjetno potrebna te proizvodi u njoj i po njoj Isusa Krista i njegove udove. O otajstva milosti, 
nepoznata čak i najučenijima i najduhovnijima među kršćanima!" 


Crkva je tako po našim svecima otkrila ono sakriveno o Mariji. Marija je također jedina žena koja 
je u isto vrijeme "milosti puna" i "blagoslovljena prema ženama". Bila je jedna žena u Bibliji 
proglašena blagoslovljena među ženama, no Marija je preuzela tu titulu. Pismo za nju kaže: 
Evanđelje po Luki 1,42 i povika iz svega glasa: "Blagoslovljena ti među ženama i blagoslovljen 
plod utrobe tvoje! 

Kada je netko milosti pun i blagoslovljen prema ženama, on je doista poseban u Božjim očima. 


Također, Marija je bila puna Duha Svetoga kada je bila trudna. Pogledajmo sljedeće riječi: 
Evanđelje po Luki 1,41-43 Čim Elizabeta začu Marijin pozdrav, zaigra joj čedo u utrobi. | napuni 


se Elizabeta Duha Svetoga i povika iz svega glasa: "Blagoslovljena ti među ženama i 
blagoslovljen plod utrobe tvoje! Ta otkuda meni da mi dođe majka Gospodina mojega? 

Može se vidjeti sljedeće: Elizabeta nije ni vidjela Mariju, samo joj je začula glas i čudesno je 
buknuo Duh Sveti u njenom srcu. Toliko je silno buknuo da se je Elizabeta izderala iz svega 
glasa. Reklo bi se, da bi stakla pucala. Ujedno, Sila je bila toliko jaka da je Elizabeta proglasila 
Mariju Majkom Božjom, i Isusa u njenoj utrobi Gospodinom, tj. Bogom. Ta silna buktinja Duha 
Svetoga, to je ta ljubav razlivena po Duhu Svetom koji nam je dan, kako svjedoči Božja Riječ 
kroz Svetog Pavla u Poslanici Rimljanima 5,5 Nada pak ne postiđuje. Ta ljubav je Božja 
razlivena u srcima našim po Duhu Svetom koji nam je dan! 

Marija se je toliko zanijela u Duhu Svetom da je prorokovala kao proroci: 

Evanđelje po Luki 1,46-47 Tada Marija reče: "Veliča duša moja Gospodina, klikće duh moj u 
Bogu, mome Spasitelju, 

I tako dalje. 

Po Marijinom posredništvu Isus je učinio prvo čudo, da zaigra čedo u Elizabetinoj utrobi, i da se 
voda pretvori u vino. To je bio i predokus Njegovog posljednjeg čuda, pretvorbe vino u krvi, u 
čudesnom otajstvu euharistije. A Bog je Mariju sakrio za njenog života. U njezinoj poniznosti 
sakrio je čudesan dodir Duha Svetoga u njenom srcu. Pismo nam govori: 

Evanđelje po Luki 2,19 Marija u sebi pohranjivaše sve te događaje i prebiraše ih u svome srcu. 
Egzorcisti svjedoče o čudesnom dodiru Duha Svetoga na Mariji, kada se uz Isusa zatraži i 
zagovor Marije i sveca Božjih da se oslobodi opsjednuta osoba. U mjestima u svijetu ili kroz 
povijest gdje se Marija objavljivala ili se dan danas objavljuje, svjedoči se da Sotona ne podnosi 
kada se ona objavi. Razlog je što je ona obično stvorenje, običan čovjek, toliko manji od Isusa 
koji je utjelovljena Riječ Božja, tj. Bog, pa to đavla strašno ljudi. No ona je puna Duha Svetoga i 
svojim dolaskom ništa ne čini. Sama njena svetost i prisutnost spaljuje đavla i tjera ga. 


Sve ove rečenice i činjenice nam govore da je Bog neke istine Duha objavio po prorocima. 
Marija je najbolji primjer istina. Katolička Crkva je tako bila sigurna da je proglasila dogme o 
Mariji. Za njih je toliko sigurna da neka osoba koja ne vjeruje u neku od ovih dogmi se smatra 
teškim krivovjernikom. Trenutno imamo četiri dogme o Mariji. Te dogme su sljedeće: Marija 
Bogorodica, Marija vazda djevica, Marija bez grijeha začeta, Uznesenje Blažene djevice Marije. 


Sve ove dogme protestantizam odbacuje, zbog površnog proučavanja Pisma i ne uzimanja u 
ozbir što su iz Pisma zaključili sveci Crkve. 


#kršćanske dogme 


Dogma je u vjerskom smislu istina proglašena sa jamstvom nepogrješivosti. To nije samo puko 
mišljenje, već nauk iza kojeg stoji konsenzus učenjaka. 


U Katoličkoj su Crkvi prihvaćene glavne kršćanske dogme (pet glavnih istina) definirane na 
prvih osam ekumenskih koncila, i na početku videa je bilo riječi o njima. 


Katolicizam je u drugome kršćanskom tisućljeću dalje raščlanjivao i precizirao svoj dogmatski 
nauk (učenje o čistilištu, sakramentima, o odnosu pisane objave i tradicije, o bezgrješnom 


začeću, papinoj nezabludivosti, Marijinu uznesenju na nebo) na još trinaest ekumenskih koncila. 
Oblikovanje i proglašivanje dogmi kroz povijest provodilo je crkveno učiteljstvo preko zbora 
biskupa, papinskih odluka i odredaba općih crkvenih sabora. Tako su od 4. do 8. st. definirane 
dogme o Trojstvu, Isusu Kristu, antropološke dogme (istočni grijeh, milost i ljudska djela, 
predodređenost), dogme o Mariji, Crkvi, sakramentima i štovanju slika. Tijekom srednjega 
vijeka, u Zapadnoj crkvi donosile su se dogme o euharistiji, posljednjim čovjekovim stvarima, 
papinu primatu i dr.; od 16. st. o kanonima Sv. pisma, opravdanju, o kultu svetaca i oprostima i 
dr.; posljednje dogme donijela je Katolička crkva u 19. st. o Marijinu bezgrješnom začeću i 
papinoj nepogrješivosti. Istočne crkve priznaju samo dogme proglašene na prvih sedam općih 
sabora (od 325-787). Prema protestantima, dogme proizlaze iz Biblije, koju pojedinac osobno 
shvaća i tumači, a ne priznaje se autoritet crkvenoga učiteljstva u donošenju obveznih novih 
definicija o vjerskim istinama. 

Dogme u katolicizmu imaju veću važnost nego u protestantizmu (drugim riječima, teolozi 
protestanata nisu striktno definirali mnoga ovakva učenja, naspram definicije u katolicizmu) pa 
su u katoličkoj Crkvi ove dogme precizno definirane i po kanonskom pravu obvezne. 

Neke dogme katoličke Crkve donesene ne samo prije, nego i nakon razlaza sa pravoslavnom 
Crkvom prihvaća i pravoslavlje. Isto čini i protestantsko učenje za neke ranije dogme, iako 
protestanti nemaju učenja definirano kao dogme. Donošenje dogmi u pravoslavlju u današnje 
vrijeme je i teže zbog nacionalne podjele pravoslavnih crkvi. Ne postoji zapravo jedna 
pravoslavna crkva, već je to skupina pravoslavnih crkava, i sličan je problem kao u 
protestantizmu, ali opet daleko manje izražen nego u protestantizmu. Pravoslavlje prihvaća i 
dogmu Marije Bogorodice, dogmu Marije vazda djevice, kao i dogmu Uznesenja Blažene 
djevice Marije jer i pravoslavlje smatra to dijelom biblijskog nauka, i nauka svete Predaje. 
Protestantizam prihvaća samo dogmu Marije Bogorodice iako to formalno ne proglašava u 
obliku dogme. 


#dogme o Mariji 
Što uči pojedina dogma o Mariji: 


Marija Bogorodica je dogma koja govori da je Marija rodila Boga. Dogma je donesena na 
koncilu u Efezu 431. godine jer je Nestorije, carigradski patrijarh (428.- 431.) smatrao je da je 
Marija majka samo Isusove ljudske naravi, ali ne i božanske, što je Crkva prepoznala kao 
zabludu, budući da je Marija rodila Isusa u punini, te on u punini nosi ljudsku i božansku narav. 


Marija vazda djevica je dogma koja govori da je Marija bila uvijek djevica. U knjizi proroka Izaije 
piše: Evo, začet će djevica i roditi sina i nadjenut će mu ime Emanuel!(Izaija 7,14) Veznikom "i" 
povezuje se da će začeti kao djevica i roditi sina kao djevica, a ne samo začeti sina kao djevica. 
Novozavjetni izraz da je Isus bio prvorođenac (Luka 2,7) samo je pravni način kojim se naziva 
prvo dijete te se ne implicira tvrdnja da su postojala i druga Isusova braća. Međutim, činjenica 
da su evanđelisti pisali o Isusovoj braći potkrijepljeno je objašnjenjem semitskog mentaliteta koji 
je bio u pozadini tih izričaja. Hebrejski jezik nije posjedovao specifične izraze kojima se 
označavaju dalje rodbinske veze, te su pisci preslikali svoj mentalitet u drugi jezik. Tako da su 
se i bratići oslovljavali kao braća. 


Na sinodi u Lateranu 649. koju je sazvao papa Martin I. donešeno je sljedeće: 

Tko zaista i u skladu s istinom, ... ne ispovijeda da je sveta i uvijek djevica i bezgrešna Marija 
Bogorodica, budući da je zaista i uistinu nepovrijeđeno rodila samog Boga, ... a da je njezino 
djevičanstvo i nakon poroda ostalo nerazoreno, neka bude osuđen. 


Marija bez grijeha začeta je dogma koja govori da je Blažena Djevica Marija očuvana od svake 
mrlje istočnoga grijeha od trenutka svoga začeća. Dogmu je proglasio papa Pio IX. 8. prosinca 
1854. Sveci su razaznali da se Bog ne bi nastanio u nečistoj kući, tj. nečistoj naravi jer tako bi 
sam naslijedio nečiste elemente u ljudsku narav. Isus je začećem i rođenjem, Božju narav 
naslijedio po nebeskom Ocu, a čovječju narav naslijedio je po Mariji. Boju očiju, jagodice pristiju, 
fizčki izgled, DNA; sve je Isus naslijedio samo po Mariji, jer fizičkog oca nije bilo. Zbog toga je 
Isus i fizički bio vrlo vjerojatno jako sličan svetoj Mariji. Bog je pripremio novi Kovčeg saveza (a 
to je Marija), da bude čist za novu Božju Riječ, a to je Isus Krist. Isus za grijeha nije počinio 
grijeha. Sveci su razaznali da je Bog već od Starog zavjeta Sotoni uskratio da ima dominij nad 
stanovitom ženom kada je ubacio neprijateljstvo između te žene, i roda njena (što je Isus Krist, 
koji satire glavu zmiji, jer Pismo kaže ovo): 

Knjiga Postanka 3,15 Neprijateljstvo ja zamećem između tebe i žene, između roda tvojeg i roda 
njezina: on će ti glavu satirati, a ti ćeš mu vrebati petu." 


Tako znamo ako je Isus Krist taj koji satire glavu zmiji, Marija ona koja je opisana kao žena. U 
tipologiji Bog otkriva da je Marija ta žena, evo dokaza za to. Marija je nazvana posebnim 
terminom Žena u Bibliji. Pogledajmo ove riječi: 

Evanđelje po Ivanu 2,3-4 Kad ponesta vina, Isusu će njegova majka: "Vina nemaju." Kaže joj 
Isus: "Ženo, što ja imam s tobom? Još nije došao moj čas!" 

Evanđelje po Ivanu 19,26 Kad Isus vidje majku i kraj nje učenika kojega je ljubio, reče majci: 
"Ženo! Evo ti sina!" Zatim reče učeniku: "Evo ti majke!" 

Otkrivenje 12,1-5 I znamenje veliko pokaza se na nebu: Žena odjevena suncem, mjesec joj pod 
nogama, a na glavi vijenac od dvanaest zvijezda. Trudna viče u porođajnim bolima i mukama 
rađanja. | pokaza se drugo znamenje na nebu: gle, Zmaj velik, ognjen, sa sedam glava i deset 
rogova; na glavama mu sedam kruna, a rep mu povlači trećinu zvijezda nebeskih - i obori ih na 
zemlju. Zmaj stade pred Ženu koja imaše roditi da joj, čim rodi, proždre Dijete. | ona porodi sina, 
muškića, koji će vladati svim narodima palicom gvozdenom. | Dijete njeno bi uzeto k Bogu i 
prijestolju njegovu. 


Svi ovi navodi Mariju nazivaju ženom. Možda se to čini slučajno, no nije. Jest, Marija je žena, ali 
ovdje termin žena ima posebnu konotaciju, posebnu dubini. Oni se direktno refereiraju na Knjigu 
Postanka 3,15. Kako to znamo? Potrebno je pogledati konstrukciju riječi. Kada se Isus obraća 
Mariji u Evanđelju po Ivanu 2,3-4d a "vina nemaju" on joj ne govori "majko", nego "ženo". Tko se 
svojoj majci obraća riječima "Ženo"? Razlog je, što se je ovdje obratio Mariji kao običan čovjek, 
već kao Bog, kao zaručnik, kao Muž. Jer kaže: 

Hošea 2,18 U onaj dan - riječ je Jahvina - ti ćeš me zvati: 'Mužu moj', a nećeš me više zvati: 
'Moj Baale.' 


Tako je Bog sebe u Staro zavjetu objavio i kao Muža, kao zaručnika Crkve. On se Mariji obraća 
kao onoj iz Knjige Postanka 3,15, kao ženi. Ovdje vidimo i Marijinu posredničku djelatnost. lako 
ovo čudo nije bilo od nikakve koristi, jer iz pretvorene vode u vino su se na gozbi proveselili i 
napili, ovdje pokazuje čudesnu Marijinu posrednost i kakvu ljubav Bog ima prema njoj. Ovo je 
također dokaz za zagovor svetaca. Također, kada ju predaje kao Majku u Evanđelju po Ivanu 
19,26, on je također znamenito naziva ženom. Kasnije je naziva majkom. Netko bi mogao 
pomisliti da je Isus grub i bezosjećajan, no on je ovdje naziva ženom kao onom koja će biti 
majka vjernicima. Tako, kako je predana Ivanu kao učeniku, predana je i svima nama da nam 
bude majka. Ovaj govor Isusa nije slučajan. Tako i na križu kada Isus govori: "Bože moj, Bože 
moj, zašto si me ostavio" (što je navedeno u Evanđelju po Mateju 27,46 i Evanđelju po Marku 
15,34), on zapravo citira Psalam 22,2. | na neki način govori proročke riječi Davida kao one koje 
su se obistinile. U Otkrivenju 12,1-5 opet Bog stanovitu ženu pokazuje posebno čašćenom. | 
vidi se da ona porđa sina, muškića, koji će vladati svim narodima palicom gvozdenom. Upravo 
tu prepoznajemo Isusa i Mariju. 


Uznesenje Blažene djevice Marije je dogma koja govori da je Marija dušom i tijelom uznesena 
na nebo. Jedino što je katolička Crkva ostavila otvoreno je da li je sveta Marija preminula prije 
nego je uznesena na nebo. Papa Ivan Pavao II rekao je da je Marija doživjela prirodnu smrt 
prije svog uznesenja na nebo. Prema jednoj predaji, poznatoj kao "Euthymiaca Historia" (koju je 
vjerojatno napisao Ćiril iz Skitopolja u 5. stoljeću), stoji da je treći dan nakon Marijina pokopa 
otkriveno da je njen grob prazan. Postoji još predaja koje govore o Marijinom uznesenju. Kako 
je Marija bila bezgrešna već od trenutka začeća, pa tokom cijelog života, evidentno je da se ove 
riječi iz Biblije morju odnositi i na nju: 

Psalmi 16,10 Jer mi nećeš ostavit' dušu u Podzemlju ni dati da pravednik tvoj truleži ugleda. 
Djela apostolska 2,31 unaprijed je vidio i navijestio uskrsnuće Kristovo: Nije ostavljen u 
Podzemlju niti mu tijelo truleži ugleda. 

Djela apostolska 13,35 Zato i na drugome mjestu kaže: Nećeš dati da Svetac tvoj ugleda truleži. 
Tako je Bog, baš kao je Isus uznesen nakon uskrsnuća, uznio i svetu Mariju na nebo dušom i 
tijelom. Dogmu je proglasio papa Pio XII. 1. studenog 1950. Ujedno, u Otkrivenju 12,1 također 
stoji da je Bog posebno počastio jednu ženu, odjenuvši je suncem i stavivši joj vijenac od 
dvanaest zvijezda na glavu. Za ženu, se ispostavlja da je Marija zbog sljedećih riječi koje su već 
spomenute: 

Otkrivenje 12,1-5 I znamenje veliko pokaza se na nebu: Žena odjevena suncem, mjesec joj pod 
nogama, a na glavi vijenac od dvanaest zvijezda. Trudna viče u porođajnim bolima i mukama 
rađanja. | pokaza se drugo znamenje na nebu: gle, Zmaj velik, ognjen, sa sedam glava i deset 
rogova; na glavama mu sedam kruna, a rep mu povlači trećinu zvijezda nebeskih - i obori ih na 
zemlju. Zmaj stade pred Ženu koja imaše roditi da joj, čim rodi, proždre Dijete. I ona porodi sina, 
muškića, koji će vladati svim narodima palicom gvozdenom. I Dijete njeno bi uzeto k Bogu i 
prijestolju njegovu. 

Potrebno je znati i da su ukazanja Marije pojava u mnogim dijelovima svijeta. Često se njezina 
pojava kod ukazanja katkada pojavljuje sa krunom od 12 zvijezda, što je znalo biti u Međugorju. 
Glede optužbi protestanata da se katolici tu klanjaju kraljici neba iz Starog zavjeta, to je 
ponovno loš argument, budući da je to bila poganska božica koju se štovalo u to vrijeme, što je 
vidljivo budući da su joj pogani prinosili kolače; zapisano je u Jeremiji u Starom zavjetu. 


A da je Marija, Isusova majka, kraljica neba koja nije nikakva poganska božica, ali je i dalje 
kraljica neba, potvrđuju ove riječi iz Psalama 45 gdje je na nebu, zdesna Bogu opisana i kraljica 
u zlatu ofirskom: 

Psalmi 45,7-10 Prijestolje je tvoje, Bože, u vijeke vjekova, i pravedno žezlo - žezlo je tvog 
kraljevstva! Ti ljubiš pravednost, a mrziš bezakonje, stoga Jahve, Bog tvoj, tebe pomaza uljem 
radosti kao nikog od tvojih drugova. Smirnom, alojem i kasijom mirišu ti haljine, iz dvorova 
bjelokosnih harfe te vesele. Kraljevske ti kćeri idu u susret, zdesna ti je kraljica u zlatu ofirskom. 


#dogma o čistilištu 


Dogma o čistilištu je nauk koji govori o čišćenju duše nakon smrti, s ciljem postizanja svetosti 
potrebne za ulazak u raj. Protestantizam odbacuje ovaj nauk, no on je utemeljen na Bibliji. 


U Evanđelju po Luki 16,19-31 Abraham je znao za život bogataša i siromaha i što su primili u 
njemu. Bogataš je bio u paklenim mukama, no vjeruje se da je mjesto u kojem je bio siromah 
Lazar, krilo Abrahamovo, zapravo čistilište. Da čistilište postoji, potvrđuju i sljedeće riječi: 

Prva poslanica Korinćanima 3,13-15 svačije će djelo izići na svjetlo. Onaj će Dan pokazati jer će 
se u ognju očitovati. | kakvo je čije djelo, oganj će iskušati. Ostane li djelo, primit će plaću onaj 
tko ga je nazidao. Izgori li čije djelo, taj će štetovati; ipak, on će se sam spasiti, ali kao kroz 
oganj. 


U ovim riječima možemo vidjeti da se osoba može spasiti, ali kao kroz oganj. Upravo je ta vatra 
čistilišta ona koja čisti čovjeka. Riječi lijepo govore "oganj će iskušati"; što znači da to iskušava 
neki oganj koji može čovjeka izbaviti. Iz paklenog ognja čovjeku nema spasa, on iz ognja 
čistilišta ima spasa. Štoviše, jedino mjesto na kojem osoba može završiti nakon čistilišta prema 
katoličkom nauku, je raj. Čišćenje duša je potrebno jer piše u Otkrivenju 21,27 Ali u nj neće unići 
ništa nečisto i nijedan tko čini gadost i laž, nego samo oni koji su zapisani u Jaganjčevoj knjizi 
života. 


Također, možemo promotriti i sljedeće riječi: 


Evanđelje po Mateju 5,25-26 "Nagodi se brzo s protivnikom dok si još s njim na putu, da te 
protivnik ne preda sucu, a sudac tamničaru, pa da te ne bace u tamnicu. Zaista, kažem ti, nećeš 
izići odande dok ne isplatiš do posljednjeg novčića." 


Ovdje tamnica iz koje se ne može izaći dok se ne isplati sve do posljednjeg novčića, može 
simbolizirati jedino mjesto poput čistilišta, nikako pakao. Iz pakla se čovjek ne može spasiti, no 
u čišćenju se osoba može čistiti dok odrađuje neke vremenite kazne. Vremenite kazne su kazne 
koje osoba mora nadoknaditi kada nekome načini posljedicu koju je prouzročio grijeh. 
Primjerice, netko ubije nekoga. Ta osoba se pokaje, i Bog joj oprosti. No duševna rana u srcima 
obitelji je nanešena, i ona ne zacjeljuje dobar dio života. Životi su uništeni i slomljeni, narušeni 
su odnosi. Kao naknadu za nanesenu posljedicu grijeha, čovjek mora odraditi vremenite kazne. 
Potrebno je razumjeti da je sam grijeh oprošten, ali što ostaje je posljedica koju je grijeh 
prouzročio. Prema nauku katoličke Crkve, Bog daje ljudima za odraditi vremenite kazne bilo na 


zemlji, a što osoba ne uspije odraditi na zemlji, to nosi to sa sobom kao dodatnu prtljagu na 
nebo, u čistilište. Tako čistilište nije mjesto gdje se ide odrađivati naknada za grijehe, već za 
posljedice grijeha. Gijesi su oprošteni ukoliko se je osoba pokajala. U čistilištu se odrađuje 
naknada sa posljedice grijeha da bi se osoba mogla očistiti. Zbog toga Crkva često naglašava 
važnost moliti za duše u čistilištu. U Crkvi su poznate i indulgencije, tj. oprosti, odnosno 
opraštanje kazne. To je izraz za potpuno ili djelomično opraštanje vremenite kazne za grijehe 
koje bi grješnik morao ispaštati u čistilištu, premda je već dobio odrješenje od smrtnih grijeha. 
Ta se kazna može ispaštati i na ovome svijetu posebnim pokorama. Iz Kristovih i svetačkih 
"riznica zasluga" papa može dijeliti grješnicima oproste tih kazni uz uvjet da ih na neki način 
zasluže (pokorom, dobrim djelima, molitvama i sl.). Crkva više puta godišnje dodjeljuje nešto što 
se zove "potpuni oprost". Tada katolik može biti oslobođen čak i vremenitih kazni za posljedice 
grijeha, za sebe, ili za neku preminulu osobu. Na taj način osoba može biti u potpunosti čista i 
izbjeći u tom trenutku i čistilište. 


Martin Luther i protestanti su predbacivali katoličkoj Crkvi u njegovo doba da je Crkva 
naplaćivala tu vrstu oprosta. Doista, dolazilo je pritom do zloporaba pa su se oprosti davali za 
novac, npr. za gradnju crkvi, itd, što je bio povod Lutherovu protestu i početku reformacije. No u 
nauku katoličke Crkve nikada nije bilo definirano da se oprosti naplaćuju. Dakle to su činili 
pojedini svećenici i biskupi, no naplata oprosta nikada nije bila dijelom nauka. Što se tiče samog 
nauka o čistilištu, Luther ga nije nikako pobio. 


Još jedan dodatni citat koji potvđuje postojanje čistilišta: 
Evanđelje po Mateju 12,32 | rekne li tko riječ protiv Sina Čovječjega, oprostit će mu se. Ali tko 
rekne protiv Duha Svetoga, neće mu se oprostiti ni na ovom svijetu ni u budućem." 


Ovdje možemo vidjeti da se spominje oprost u budućem svijetu. Proizlazi da se neke stvari 
mogu oprostiti na zemlji, a neke i na nekom drugom mjestu osim zemlje. U svakom slučaju 
prema ovim rečenicama, radi se o dva mjesta na kojima se osobi može oprostiti. Ukoliko je 
logično da se za vrijeme života osobi može oprostiti na temelju proživljenoga, jedino drugo 
logično mjesto je čistilište, jer što bi Bog gledao drugo osim našeg života na zemlji. Može jedino 
promatrati naše čišćenje i stanje u čistilišu i kako smo se očistili, te nosimo li u nebu vremenite 
kazne za grijehe i kako ih odrađujemo. Doista, osoba može završiti jedino u raju iz čistilišta, no 
poanta je da ulazak u raj nastupa kada se osoba oslobdi vremenitih kazni, tada nastupa ulazak 
U raj. Logika nalaže da ukoliko se osoba ne može izbaviti iz pakla, a ne može; jedino mjesto iz 
kojeg se može izbaviti, tj. na kojem mu se može oprostiti u budućem svijetu ispada čistilište. 
Zato prema ovim riječima iz Evanđelja po Mateju 12,32 katolička Crkva jasno prepoznaje 
čistilište. 


Da je čistilište stvarno, pokazuju i ove riječi: 

Druga knjiga o Makabejcima 12,44 Jer da nije vjerovao da će pali vojnici uskrsnuti, bilo bi 
suvišno i ludo moliti za mrtve. 

Prva poslanica Korinćanima 15,29 Što onda čine oni koji se krste za mrtve? Ako mrtvi uopće ne 
uskršavaju, što se krste za njih? 


Kao što vidimo, ljudi na zemlji se krste i mole za one koji su već umrli, i ta molitva nije uzaludna. 
To znači da postoji mjesto iz kojeg se ljudi mogu izbaviti. Nauk nas uči da to nije pakao, nego 
upravo čistilište. 


#dodatne zablude protestantizma - otpadanje od vjere 


Dodatna zablude protestantizma je i nauk o otpadanju od vjere. To je zabludni nauk da je Crkva 
16 stoljeća bila u zabludi, a tek dolaskom protestantizma je počeo pravi nauk. To je zapravo 
hula na Duha Svetoga, jer Duh Sveti ne bi zakasnio 16 stoljeća. Štoviše, spustio se je na prvu 
Crkvu već u Djelima apostolskim. Protestantizam tako jasno niječe ove biblijske navode: 
Evanđelje po Ivanu 16,13 No kada dođe on - Duh Istine - upućivat će vas u svu istinu; jer neće 
govoriti sam od sebe, nego će govoriti što čuje i navješćivat će vam ono što dolazi. 


Ujedno, u Bibliji stoji i da vrata paklena neće nadvladati Crkvu, što znači da Bog bdije sa 
Crkvom u vidu njenog nauka: 

Evanđelje po Mateju 16,18-19 A ja tebi kažem: Ti si Petar-Stijena i na toj stijeni sagradit ću 
Crkvu svoju i vrata paklena neće je nadvladati. Tebi ću dati ključeve kraljevstva nebeskoga, pa 


odriješeno na nebesima." 


Budući da oni protestanti koji vjeruju u otpadanje od vjere, niječu Isusove riječi Iz Mateja 
16,18-19, i na taj način Boga prave lašcem, tako da je to zapravo prava hula. 


#dodatne zablude protestantizma - otpuštanje grijeha 


Dodatna zablude protestantizma je i nauk otpuštanju grijeha. Protestanti ne vjeruju u otpuštanje 
grijeha od strane današnjih apostola, tj. svećenika ili pastora. Isus je naveo da njegovi apostoli 
imaju vlast otpuštanja grijeha, te ih je ovlastio da drugima otpuštaju grijehe. Pastori većine 
protestantskih denomijacija ne otpuštaju grijehe svojim vjernicima, te tako direktno izbjegavaju 
činiti ove Isusove riječi: 

Evanđelje po Ivanu 20,23 Kojima otpustite grijehe, otpuštaju im se; kojima zadržite, zadržani su 
im." 


Da je nauk o otpuštanju grijeha neizostavni dio Biblije, potvrđuje nam ponovno ovaj dio: 
Evanđelje po Mateju 16,18-19 A ja tebi kažem: Ti si Petar-Stijena i na toj stijeni sagradit ću 
Crkvu svoju i vrata paklena neće je nadvladati. Tebi ću dati ključeve kraljevstva nebeskoga, pa 
odriješeno na nebesima." 

Ovdje je važno za zamijetiti dijelove "svežeš na zemlji" i "odriješiš na zemlji". Vezati i odriješiti 
znači vezati ili odriješiti grijehe. Katolički svećenici čine ovu praksu te prilikom ispovijedi 
odriješuju grijehe, a imaju ih vlast čak i vezati, tj. zadržati. 


#dodatne zablude protestantizma - nauk o euharistiji 


Dodatna zablude protestantizma je nauk o euharistiji. Ova zabluda je tim veća jer se radi 
direktno o nauku koji ima veze sa Božjom objavom, a priznavali su ga osim Biblije svi crkveni 
oci, te čak dobrim dijelom i najveći protagonisti reformacije. 

Protestantni u 21. stoljeću uglavnom vjeruju da je pretvorba za vrijeme euharistije simbolički čin. 
Katolički nauk o transupstancijaciji (ili pretvorbi) govori o stvarnoj, a ne simboličkoj prisutnosti 
Krista u kruhu i vinu. Zanimljivo je da je današnji protestantski nauk pod onime što je poznato 
kao reformirana teologija u protestantizmu, ispao miks učenja Luthera, Calvina i Zwinglija. | 
Luther i Calvin učili su barem djelomičan katolički nauk, dok ga je Zwingli u potpunosti 
odbacivao, proglašavajući da su svi crkveni oci jednostavno bili u krivu, a on je u pravu. Jean 
Calvin je izjavio da sakrament euharistije pruža: "nedvojbenu sigurnost vječnog života našem 
umu, ali također osigurava besmrtnost našeg tijela". Luther se suprotstavio katoličkoj doktrini 
transsupstancijacije zbog svog razumijevanja 'Kristove prisutnosti' u elementima kruha i vina, te 
je izdvojio time svoje stajalište mimo transupstancijacije. No s druge strane, Luther je inzistirao 
na stvarnoj prisutnosti tijela i krvi Kristove u posvećenom kruhu i vinu, što je nazvao 
sakramentalnim sjedinjenjem. Većina današnjih protestatnskih denominacija to ne vjeruje. 
Većina protestantskih denominacija ne smatra istinom to što su Luther i Calvin vjerovali, iako se 
većina ostalih njihovih učenja bazira na nauku njih dvojice. Tako je protestantizam u 21. stoljeću 
ispao nauk koji ne slijedi ni tradicijski nauk, niti ne interpretira Bibliju kao priznati crkveni oci i 
naučitelji, a na slijedi izvorno čak ni glavne teologe protestantizma u ovako bitnim pitanjima. 
Katolička i pravoslavna Crkva su jedine Crkve gdje ćete vidjeti da se ovaj nauk slijedi i vjeruje 
doslovno: 

Evanđelje po Ivanu 6,55 Tijelo je moje jelo istinsko, krv je moja piće istinsko. 

Evanđelje po Ivanu 6,54 Tko blaguje tijelo moje i pije krv moju, ima život vječni; i ja ću ga 
uskrisiti u posljednji dan. 


Tako možemo vidjeti da je protestantizam tu skrenuo u tešku zabludu. Svi crkveni oci su 
vjerovali u stvarnu Isusovu prisutnost u kruhu i vinu, i dali su brojne izjave na tu temu. Ovime se 
pokazuje da je protestantski nauk jednostavno ispao iz puta prave apostolske vjere. 


#čuda 


Dodatna stvar koja ovdje ide protiv protestanata su i čuda, konkretno euharistijska čuda. U 
povijesti su proglašena 132 euharistijska čuda od strane Crkve. Zanimljivo, evidentirana su 
samo u katoličkoj Crkvi kroz povijest. Ove činjenice direktno dokazuju zabludu protestanata. 


Od ostalih čuda, postoji i čudo svetog ognja u Jeruzalemu koji se pojavljuje svake godine u crkvi 
Svetoga groba u Jeruzalemu, pravoslavnoj Crkvi, i za kršćane zacijelo najsvetije mjesto na 
zemlji, gdje se vjeruje da je Isus bio razapet. No potrebno je reći da se to čudo počelo prema 
najstarijim svjedočanstvima pojavljivati u 4. stoljeću, dok je postojala samo jedna sveopća tj. 
katolička Crkva i nije bilo crkvenog raskola. Svjedočanstva o čudu ognja su zabilježena i u 
kasnijim stoljećima, npr. 8 stoljeću, a sam raskol Crkve u zapadnu (tj. katoličku) i istočnu (tj. 
pravoslavnu) se dogodio tek 1054. godine. Tako da je nepošteno to čudo pripisivati samo 


pravoslavnoj Crkvi. Razlog je vjerojatno u samom mjestu i obredu, te da obrede sa svijećama 
tamo imaju i katolici i protestantni, i kod katolika i protestanta bi se vjerojatno manifestiralo isto 
čudo, zbog značaja samog mjesta, i upotrebe svitaka. 

Što se tiče čuda u kršćanstvu općenito, čuda se događaju i u katoličkoj, i pravoslavnoj i 
protestantskim crkvama za vrijeme molitvenih susreta kada se moli za ozdravljenja i 
oslobođenja. To vrijedi za razne duhovne susrete, obnove i molitvene susrete kada se zaziva 
Duh Sveti, ili općenito bilo kakve razne molitve u Isusovo ime. Isus jasno kaže: 

Evanđelje po Mateju 18,20 Jer gdje su dvojica ili trojica sabrana u moje ime, tu sam i ja među 
njima." 

U katoličkoj Crkvi ova čuda se najviše manifestiraju sa reakcijama ljudi na raznim karizmatskim 
susretima gdje se doziva Duh Sveti. Duh Sveti je Duh Očev i Duh Isusov, te se dešava ono što 
je opisano u Djelima apostolskim: liječenje bolesnih, govori u jezicima, dari jezika, proroštva, 
spoznaje, izgon zlih duhova, i tako dalje. 

Kako je Bog milostiv, on oslobađa i liječi i na drugim denominacijama, a ne samo katoličkoj. 
Bitna je vjera u Isusa Krista i Presveto Trojstvo, a to posjeduje svaka denominacija kršćanstva. 
Ipak, euharistijska čuda, i njihova teška dokazivost na kojoj katolička Crkva inzistira, su dokaz 
da je Bog stvarno prisutan u euharistiji i da je protestantski nauk nepotpun. 


#sakramenti 


Katolička Crkva posjeduje sakramente. Sakramenti su vanjski znakovi koji daju milost onima koji 
ih dostojno primaju. Crkva tvrdi da su sakramenti Novoga saveza vjernicima nužni za spasenje. 
Katolicizam i pravoslavlje imaju sedam svetih sakramenata: 

Krštenje (krst), Pomirenje (sakrament ispovijedi, ispovijed, pokora), Euharistija (sveta Pričest), 
Potvrda (krizma), Ženidba, Sveti red, Bolesničko pomazanje 


Protestantske konfesije razlikuju se po priznavanju sakramenata. U najvećoj mjeri imaju samo 
krštenje i svetu Pričest. 


Isus je Petru dao "ključeve kraljevstva nebeskog" (Mt 16,18), a ti ključevi su upravo sakramenti. 
Kasnije je upravo taj Petar postao prvi papa katoličke Crkve i danas imamo njegove relikvije u 
Vatikanu. Za vrijeme prvih godina svog pontifikata, Papa Franjo je iznio relikvije svetog Petra, na 
sam trg svetog Petra. U pogledu na nauk o sakramentima, možemo također vidjeti zabludu 
protestantizma i da katolička Crkva slijedi jedinu pravu, apostolsku objavu, te je najsigurniji put 
spasenja proizašao po njenom ispravnom nauku Svetog Pisma i Svete Predaje po Duhu koji 
bdije nad Crkvom kako je Isus obećao. 


#završna riječ 

Ovime su objašnjene temeljne razlike u teologiji katolicizma i protestantizma i pokazano je zašto 
protestantizam nosi nepotpun i zabludan nauk. Ovo je ujedno poziv svim osobama, da ukoliko 
još nisu, da se preispitaju i prihvate istinu u katolicizmu, ljepotu apostolske tradicije i puninu koju 
je Bog objavio katoličkoj Crkvi po Duhu Istine koji nam je dan. U ime Oca i Sina i Duha Svetoga. 
Amen. 


Mir s vama. Božji blagoslov 


